钦定古今图书集成/理学汇编/学行典/第084卷 > 朱子大全集 > 《答刘季章》
## 钦定古今图书集成/理学汇编/学行典/第084卷 > 朱子大全集 > 《答刘季章》

贤者比来为学如何？虽未相见，然觉得多是不曾宽
著心胸，细玩义理，便要扭捏造作，务为切己，所以心
意急迫而理未大明，空自苦而无所得也。

又

所喻为学之意甚善。但觉如此，私下创立条贯太多，
指拟安排之心太重，亦是大病。子约自有此病，贤者
从来亦未免此。今又相合打成一片，恐非所以矫偏
补敝，而趋于显明正大之涂也。圣贤教人自有成法，
其闲又自有至简约极明白处，但于本原亲切提撕，
直便向前著实进步，自可平行直达，迤逦向上，何必
如此迂曲缭绕。百种安排。反令此心不虚。转见昏滞
耶。